વધુમાં ડેપ્યુટી હેલ્થ આેફિસર ડો.પી.પી.રાઠોડે વિગતો જાહેર કરતાં જણાવ્યું હતું કે, હાલ ડેંગ્યુના પોઝીટીવ કેસમાં વધારો જોવા મળે છે ત્યારે રાજકોટ મહાપાલિકાની આરોગ્ય શાખાની જુદી-જુદી 3 ટીમો દ્વારા સરકારી કચેરીઆે કે જ્યાં વિશાળ માનવ સમૂહ હોય છે તેવી સરકારી પ્રેસ, જી.ટી.શેઠ હોસ્પિટલ, રેલવે કેમ્પસ, ધર્મેન્દ્ર કોલેજ કેમ્પસમાં મચ્છર ઉત્પતિ સ્થાનો શોધવા તપાસ કરવામાં આવી હતી જેમાં ઉક્ત તમામ કચેરીઆેમાંથી ડેંગ્યુ ફેલાવતાં એડીસ મચ્છરની ઉત્પતિ મળી આવી છે. ડેંગ્યુ ફેલાવતાં એડિસ મચ્છર દિવસે જ કરડે છે અને ચોખ્ખા અને બંધિયાર તથા વરસાદી પાણીમાં ઉત્પન્ન થાય છે આથી આવી કચેરી-હોસ્પિટલમાં કામ કરતાં સ્ટાફ તથા કચેરીમાં વિવિધ કામ માટે આવતાં લાભાર્થીઆેને ડેંગ્યુ થવાનું જોખમ રહેલું છે.